Мы махуэхэм
Накъыгъэм и 26, щэбэт
Химикым и махуэщ
Урысей хьэрычэтыщIэм и махуэщ
Урысей шууейм и махуэщ
Куржым и лъэпкъ махуэшхуэ нэхъыщхьэщ — Щхьэхуитыныгъэм и махуэщ
Польшэм щагъэлъапIэ Анэм и махуэр
1896 гъэм Урысейм и пащтыхь тажыр щхьэратIэгъащ Николай ЕтIуанэм — иужьрей урысей императорым.
1918 гъэм Кавказ ЩIыб Федерацэр зэхэкIащ Куржы, Армение, Азербайджан республикэ щхьэхуитхэу.
1928 гъэм ФИФА-м и зэIущIэм унафэ къыщащтащ илъэсиплI къэс зэ футболымкIэ дунейпсо зэпеуэ егъэкIуэкIыным теухуауэ.
1942 гъэм Iэ традзащ совет-инджылыз дзэ зэгурыIуэныгъэм.
1945 гъэм СССР-м унафэ къыщащтащ и промышленностыр ма-мыр псэукIэм зэрытраухуэжыну щIыкIэр щыубзыхуауэ.
1947 гъэм цIыхум и хьэкумыр къэралым укIкIэ щащIэну зэрыхуимытым теухуа унафэ СССР-м къыщащтащ. 1950 гъэм а унафэр якъутэжауэ щытащ.
1991 гъэм Гамсахурдие Звиад Куржым и япэ президенту хахащ.
1995 гъэм Къэбэрдей-Балъкъэр къэрал мэкъумэш академиер (КъБКъМА-р) къызэIуахащ. Иджы ар Къэбэрдей-Балъкъэр къэрал мэкъумэш университетщ.
Археолог, тхыдэ щIэныгъэхэм я доктор, профессор, Лениным и цIэр зезыхьэ саугъэтым и лауреат, КъБАССР-м щIэныгъэмкIэ щIыхь зиIэ и лэжьакIуэ Крупнов Евгений къызэралъхурэ илъэси 114-рэ ирокъу.
Филологие щIэныгъэхэм я доктор, КъБКъУ-м и профессор Щэрдан Iэбу къызэралъхурэ илъэс 90 ирокъу.
Урысей уэрэджыIакIуэ, УФ-м щIыхь зиIэ и артисткэ Варум Анжеликэ (и цIэ дыдэр Мариещ) и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 19 — 22-рэ, жэщым градус 13 — 16 щыхъунущ.
Накъыгъэм и 27, тхьэмахуэ
Библиотекэхэм я урысейпсо махуэщ. А махуэм, 1795 гъэм, цIыху куэд зэуэ зэкIуалIэ хъуну, Санкт-Петербург къыщызэIуахыну Императорскэ библиотекэм и унэм и проектым арэзы техъуащ Урысейм и пащтыхь гуащэ Екатеринэ ЕтIуанэр.
Санкт-Петербург къалэм и махуэщ.
1703 гъэм Пётр Езанэм Нева псы Iуфэм деж щигъэтIылъащ Петропавловск быдапIэм и лъабжьэр. Абдеж къыщежьауэ щытащ иджырей «ищхъэрэ къалащхьэм» и ухуэныгъэр.
1920 гъэм РСФСР-м и Союзпсо гъэзэщIакIуэ комитетым и унафэкIэ къызэрагъэпэщащ Тэтэр АССР-р. Иджы ар УФ-м щыщ Тэтэрстан Республикэщ.
1883 гъэм Москва и Утыку Плъыжьым къыщызэIуахащ ТхыдэмкIэ музейр.
1921 гъэм Афганистаныр къэрал щхьэхуит хъуащ.
1930 гъэм США-м щыщ Дрю Ричард шхэпс зыкIэрылъ тхылъымпIэпсыр — скотч жыхуэтIэр — къызэригупсысам щыхьэт техъуэ тхылъ иратащ.
1934 гъэм СССР-м къыщащтащ «Спортым щIыхь зиIэ и мастер» цIэ лъапIэр.
1969 гъэм Совет Союзым къыщызэрагъэпэщащ «Машина времени» ансамблыр.
1977 гъэм СССР-м и Къэрал гимныр къащтащ.
Урыс сурэтыщI Iэзэ, критик Крамской Иван къызэралъхурэ илъэси 181-рэ ирокъу.
США-м щыщ къэфакIуэ цIэрыIуэ, дунейпсо гъуазджэм хэлъхьэныгъэшхуэ хуэзыщIауэ къалъытэ, Есенин Сергей и щхьэгъусэу щыта Дункан Айседорэ къызэралъхурэ илъэси 141-рэ ирокъу.
Актёр, РСФСР-м и цIыхубэ артист, УФ-м и Къэрал саугъэтыр зрата Шалевич Вячеслав и ныбжьыр илъэс 84-рэ ирокъу.
Къэрал лэжьакIуэ, экономикэ щIэныгъэхэм я доктор, ЩIДАА-м и академик, Дунейпсо Адыгэ Хасэм и тхьэмадэ Сэхъурокъуэ Хьэутий и ныбжьыр илъэс 67-рэ ирокъу.
Урысей киноактрисэ, теленэтынхэр езыгъэкIуэкI, УФ-м щIыхь зиIэ и артисткэ Шукшина Марие и ныбжьыр илъэс 51-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ, уэшх къыщешхынущ. Хуабэр махуэм градус 16 — 19, жэщым градус 11- 12 щыхъунущ.
Накъыгъэм и 28, блыщхьэ
Гъунапкъэхъумэм и махуэщ. 1918 гъэм Ленин Владимир Iэ щIидзащ гъунапкъэхъумэ гупхэм ятеухуа унафэм. Япэу къызэрагъэпэщар Ищхъэрэ-КъухьэпIэ гъунапкъэхъумэ округырщ. Гъунапкъэхъумэм и махуэр ди гъусэу щагъэлъапIэ Белоруссиеми, Къыргъызми, Украинэми.
Азербайджан Республикэм и щхьэхуитыныгъэм и махуэщ
Армение Республикэм и лъэпкъ махуэшхуэщ — къэралыгъуэ щигъуэта махуэр егъэлъапIэ
1923 гъэм Адыгейм и профсоюзхэр къызэрагъэпэщащ.
1927 гъэм Совет Союзым и тыкуэнхэм къыщIалъхьащ маркэхэр зытет япэ конвертхэр.
1928 гъэм Мейкъуапэ къыщызэIуахащ Адыгейм и тхылъ тедзапIэр.
1938 гъэм СССР-м Мурманск областыр къыщызэрагъэпэщащ.
1997 гъэм УФ-мрэ Украинэмрэ Киев Iэ щытрадзащ Тенджыз ФIыцIэ флотыр зэрагуэшыну щIыкIэм теухуа унафэм.
Киноактёр, КъБР-м и цIыхубэ артист, КъБР-м и Къэрал саугъэтым и лауреат Молей Барэсбий и ныбжьыр илъэс 88-рэ ирокъу.
АР-м, КъБР-м, КъШР-м я цIыхубэ тхакIуэ, СССР-ми УФ-ми я Къэрал саугъэтхэм, Шолоховым и цIэр зезыхьэ, ДАХ-м я саугъэтхэм я лауреат, Адыгэ Республикэм и Гимныр зытха МэшбащIэ Исхьэкъ и ныбжьыр илъэс 88-рэ ирокъу.
КъБР-м щыщ жылагъуэ лэжьакIуэ, хьэрычэтыщIэ, меценат Джэрыджэ Хьэсэн и ныбжьыр илъэс 68-рэ ирокъу.
Урысей гимнаст цIэрыIуэ, Олимп джэгухэм плIэнейрэ я чемпион Немов Алексей и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 22-рэ, жэщым градус 15 — 16 щыхъунущ.
